News Update: GDP จีนไตรมาส 3 แย่สุดในรอบปี โต 4.9% น้อยกว่าคาด ผลกระทบจากวิกฤติพลังงาน และภาคอสังหาฯ - FINNOMENA
จีนรายงาน GDP ไตรมาส 3 ของปี 2021 เติบโตอย่างน่าผิดหวังที่ 4.9% เมื่อเทียบกับไตรมาสเดียวกันของปีที่แล้ว ถือเป็นตัวเลขการขยายตัวทางเศรษฐกิจรายไตมาสที่ย่ำแย่ที่สุดของปีนี้
18 ต.ค. 2564

จีนรายงาน GDP ไตรมาส 3 ของปี 2021 เติบโตอย่างน่าผิดหวังที่ 4.9% เมื่อเทียบกับไตรมาสเดียวกันของปีที่แล้ว ถือเป็นตัวเลขการขยายตัวทางเศรษฐกิจรายไตรมาสที่ย่ำแย่ที่สุดของปีนี้ หลังจากไตรมาส 1 เศรษฐกิจจีนขยายตัวทำสถิติที่ 18.3% และไตรมาสสองเติบโตที่ 7.9%
(18 ก.ย.) สำนักงานสถิติแห่งชาติจีนรายงาน GDP ไตรมาสที่ 3 ของปีนี้ ขยายตัวเพียง 4.9% จากปีที่แล้ว น้อยกว่าผลสำรวจนักวิเคราะห์โดย Reuters ที่ 5.2% สาเหตุสำคัญที่ทำให้เศรษฐกิจจีนชะลอตัวในไตรมาสนี้ เกิดจากผลกระทบจากกการแพร่ระบาดของโควิด-19 ปัญหาพลังงานขาดแคลน ห่วงโซ่การผลิตที่หยุดชะงัก รวมถึงความกังวลในภาคอสังหาริมทรัพย์ที่ทางการจีนเข้ามากำกับดูแลอย่างเข้มงวด
รายงานตัวเลขเศรษฐกิจอื่นๆ
การผลิตภาคอุตสาหกรรมในเดือน ก.ย. เพิ่มขึ้น 3.1% จากปีที่แล้ว ต่ำกว่าคาดการณ์ที่ 4.5%
ยอดค้าปลีกในเดือน ก.ย. เพิ่มขึ้น 4.4% จากปีที่แล้ว สูงกว่าคาดการณ์ที่ 3.3%
การลงทุนสินทรัพย์ถาวรในช่วง 3 ไตรมาสแรก เพิ่มขึ้น 7.3% จากปีที่แล้ว น้อยกว่าคาดการณ์ที่ 7.9%
อัตราการว่างงานในเมือง เดือน ก.ย. อยู่ที่ 4.9% โดยอัตราว่างงานในเมืองของวัย 16-24 ปี ยังคงสูงกว่า 14.6%
ก่อนหน้านี้ สถาบันการเงิน 10 แห่งทั่วโลก ได้ปรับลดประมาณการ GDP จีน หลังจีนเผชิญปัญหาขาดแคลนพลังงาน และ วิกฤติภาคอสังหาริมทรัพย์ ที่ส่งผลกระทบต่อเศรษฐกิจจีน
อ้างอิง: https://www.cnbc.com/2021/10/18/china-economy-third-quarter-gdp-data-grows-4point9percent-missing-expectations.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
จีน
เศรษฐกิจจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA